ລັດຖະບານ​ລາວ ​ລົບ​ລ້າງ​ບັນຫາ​ທຸກ​ຍາກ​ຂອງ​ປະຊາຊົນ​ລາວ
​ຄະນະ​ຂັ້ນສູນກາງລາຍ​ງານ​ວ່າ ການຈັດ​ຕັ້ງ​ປະຕິບັດ​ໂຄງການ​ພັດທະນາ​ຊົນ​ນະ​ບົດ ​ໃນ​ປີ 2017 ​ໄດ້​ວາງ ​ເປົ້າ​ໝາຍໄວ້ວ່າ​​ຈະ​ລົບ​ລ້າງ​ບັນຫາ​ທຸກ​ຍາກ​ຂອງ​ປະຊາຊົນ​ລາວ​ໃຫ້​ໄດ້ ​ບໍ່​ຕໍ່າ​ກວ່າ​ 5 ພັນ 580 ຄອບຄົວ.
ລັດຖະບານລາວສາມາດລົບລ້າງບັນຫາຄວາມຍາກຈົນຂອງປະຊາຊົນໄດ້ໃນເຂດ 50 ບ້ານ ໂດຍຄິດເປັນພຽງ 0 03 ເປີເຊັນ ເທົ່ານັ້ນຂອງຈຳນວນບ້ານທີ່ຍາກຈົນ ທັງໝົດ ໃນທົ່ວປະເທດ ໃນປະຈຸບັນນີ້ ຊົງຣິດ ໂພນເງິນ ນັກຂ່າວຂອງ VOA ມີລາຍງານ ຈາກບາງກອກ ທ່ານວິລະວົງ ບຸດດາຄຳ ປະທານຄະນະກຳມາທິການແຜນການດ້ານການເງິນ ແລະການ ກວດສອບຂອງສະພາແຫ່ງຊາດລາວ ຖະແຫຼງຢືນຢັນວ່າ ໃນແຜນການປະຈຳສົກປີ 2015-2016 ຜ່ານມາ ລັດຖະບານລາວ ໄດ້ວາງເປົ້າໝາຍໄວ້ວ່າຈະລົບລ້າງ ບັນຫາຄວາມຍາກຈົນຂອງປະຊາຊົນໃຫ້ໄດ້ໃນ 179 ບ້ານ ຫຼື ຄຶດເປັນ 0 48 ເປີເຊັນ ຂອງບ້ານທີ່ຍາກຈົນທັງໝົດໃນທົ່ວປະເທດຫາກແຕ່ ຈາກການຈັດຕັ້ງປະຕິບັດຕົວຈິງ ກໍສາມາດບັນລຸໄດ້ພຽງແຕ່ 0 03 ເປີເຊັນ ເທົ່ານັ້ນ ດັ່ງທີ່ທ່ານວິລະວົງ ໄດ້ໃຫ້ການຢືນຢັນວ່າ ທາງດ້ານຄະນະພັດທະນາຊົນນະບົດແລະລົບລ້າງຄວາມທຸກຍາກຂັ້ນສູງກາງລາຍງານ ວ່າ ການຈັດຕັ້ງປະຕິບັດໂຄງການພັດທະນາຊົນນະບົດ ໃນປີ 2017 ໄດ້ວາງເປົ້າໝາຍ ທີ່ຈະລົບລ້າງບັນຫາທຸກຍາກຂອງປະຊາຊົນລາວໃຫ້ໄດ້ບໍ່ນ້ອຍກວ່າ 5 ພັນ 580 ຄອບຄົວ ເພື່ອເຮັດໃຫ້ຍັງເຫຼືອ 70 ພັນ 924 ຄອບຄົວທຸກຍາກ ຫຼືຄິດເປັນ 6 09 ເປີເຊັນ ຂອງຈຳນວນຄອບຄົວທັງໝົດ ໃນທົ່ງປະເທດລາວ ພ້ອມກັນນີ້ ຄະນະພັດທະນາຊົນນະບົດແລະລົບລ້າງຄວາມທຸກຍາກ ຊັ້ນສູນກາງ ກໍຍັງໄດ້ວາງຄາດໝາຍການລົບລ້າງບ້ານທຸກຈົນໃຫ້ໄດ້ 178 ບ້ານ ໂດຍຖ້າຫາກຈັດຕັ້ງ ປະຕິບັດ ໄດ້ຈິງກໍຈະເຮັດ ໃຫ້ຍັງເຫຼືອບ້ານທຸກຍາກບໍ່ເກີນ 1 ພັນ 511 ບ້ານ ຫຼືເທົ່າກັບ 18 ເປີເຊັ ນ ຂອງຈຳນວນບ້ານທັງໝົດ ໃນທົ່ວປະເທດ ແລະໃນນີ້ ກໍຮວມເຖິງ 78 ບ້ານ ທີ່ຈະໄດ້ຮັບການຍົກລະດັບບ້ານພັດທະນາ ຊຶ່ງຈະເຮັດໃຫ້ມີບ້ານພັດທະນາເພີ່ມຂຶ້ນເປັນ 3 ພັນ 914 ບ້ານ ຫຼື ເກືອບເຖິງ 46 ເປີເຊັນ ຂອງບ້ານທັງໝົດໃນລາວ ໂດຍການລົບລ້າງຄວາມທຸກຍາກ ດັ່ງກ່າວນີ້ ລັດຖະບານລາວໄດ້ຮັບການຊ່ອຍເຫຼືອ ຈາກນາໆຊາດແລະອົງການສາກົນ ນັບຕັ້ງແຕ່ປີ 1983 ເປັນຕົ້ນມາ ຊຶ່ງກໍໄດ້ປະກອບ ສ່ວນຢ່າງສຳຄັນເຂົ້າໃນການພັດທະນາ ໃນທຸກດ້ານທີ່ມີເປົ້າໝາຍເພື່ອລົບລ້າງຄວາມ ຍາກຈົນຂອງປະຊາຊົນລາວ ດັ່ງຈະເຫັນໄດ້ຈາກອັດຕາຄວາມຍາກຈົນທີ່ລົດລົງຈາກ 48 ເປີເຊັນ ຂອງຈຳນວນປະຊາກອນລາວທັງໝົດໃນປີ 1992 ເປັນ 27 6 ເປີເຊັນ ໃນປີ 2008, 17 ເປີເຊັນ ໃນປີ 2015 ແລະບໍ່ເຖິງ 10 ເປີເຊັນ ໃນປີ 2016 ຕາມລຳດັບ ທັງນີ້ໂດຍອີງຕາມສະຖິຕິຂອງທະນາຄານແຫ່ງສປປ ລາວ ໄດ້ລະບຸວ່າລັດຖະບານລາວ ໄດ້ຮັບການຊ່ວຍເຫຼືອຈາກຕ່າງປະເທດໃນບູນຄ່າ 475 ລ້ານ 3 ແສນ ໂດລ່າ ໃນປີ 2000 ແລ້ວ ກໍເພີ່ມຂຶ້ນເປັນ 1 ພັນ 046ລ້ານ 39 ແສນໂດລ່າ ໃນປີ 2006 ແລະເພີ່ມຂຶ້ນເປັນ 3 ພັນ 708 ລ້ານ ໃນປີ 2011 ສ່ວນປີ 2014 ກໍນັບເປັນປີ ທີ່ລາວ ໄດ້ຮັບການຊ່ອຍເຫຼືອ ລ້າ ຈາກຕ່າງປະເທດຫຼາຍທີ່ສຸດ ກໍຄື 5 ພັນ 169 ລ້ານ 5 ແສນ 5 ໝື່ນໂດລ່າ ແລະຫຼຸດ ລົງເປັນ 4 ພັນ 545 ລ້ານ 8 ແສນ ໃນປີ 2015 ທີ່ຜ່ານມາ ແຕ່ຢ່າງໃດກໍຕາມ ລັດຖະບານລາວ ກໍບໍ່ສາມາດ ບັນລຸເປົ້າໝາຍສະຫັດສະຫວັດ ຂອງການພັດທະນາ ໃນ 6 ດ້ານ ຈາກທັງໝົດ 9 ດ້ານ ທີ່ໄດ້ຕົກລົງໄວ້ກັບອົງການ UNDP ຊຶ່ງປະກອບດ້ວຍການທີ່ເດັກອາຍຸ ຕ່ຳກວ່າ 5 ປີ ຍັງມີ ສ່ວນສູງ ແລະນຳໜັກ ຕ່ຳກວ່າ ເກນການຮຽນຈົບຊັ້ນປະຖົມທີ 5 ເພີ່ມຂຶ້ນຢ່າງຊັກຊ້າ ເດັກອາຍຸ ຕ່ຳກວ່າ 1 ປີ ຍັງເສີຍຊີວິດ ໃນອັດຕາສະເລັ່ຍທີ່ສູງ ອັດຕາການຕາຍຂອງແມ່ຍິງ ຂະນະຖືພາກໍຍັງສູງ ການເພີ່ມອັດຕາການປົກຫຸ້ມຂອງປ່າໄມ້ປະຕິບັດໄດ້ຕ່ຳ ແລະການເກັບກູ້ລະເບີດບໍ່ທັນ ແຕກ (UXO) ກໍປະຕິບັດໄດ້ໃນພື້ນທີ່ຢ່າງຈຳກັດ ສ່ວນເດັກທີ່ໄດ້ຮັບການລ້ຽງດູດ້ວຍນົມແມ່ ນັບແຕ່ມື້ເກີດຈົນຮອດອາຍຸ 6 ເດືອນນັ້ນ ກໍມີພຽງ40 ເປີເຊັນ ເທົ່ານັ້ນ ຊຶ່ງກໍເຮັດໃຫ້ລັດຖະບານລາວຄາດຫວັງວ່າຈະໄດ້ຮັບການ ຊ່ວຍເຫຼືອຈາກຕ່າງປະເທດ ເພີ່ມຂຶ້ນ ໂດຍໃນຊ່ວງປີ 2000-2015 ລັດຖະບານລາວ ໄດ້ຮັບການຊ່ວຍເຫຼືອຈາກສາກົນເຖິງ 28 ພັນ 894 ລ້ານ 9 ແສນ ໂດລ່າ